Ottar Dahl
Store norske leksikon,Historie,Historievitenskap,Historikere
Ottar Dahl var en norsk historiker, som særlig var kjent for sine arbeider om historieforskningens teori og historie.
Etter hovedfag i 1951 ble han forskningsstipendiat ved Universitetet i Oslo. Han tok dr.philos.-graden i 1957 på avhandlingen Om årsaksproblemer i historisk forskning. Han fortsatte karrièren ved Universitetet i Oslo som universitetsstipendiat fra 1957, dosent i historie fra 1960 og professor fra 1966 til 1991.I tillegg til historieforskningens teori og historie var Ottar Dahl en initiativtaker til årlige nordiske metodekonferanser for historikere. Han arbeidet også med emner innenfor nyere norsk politisk historie, til dels med kvantitative metoder som til da var lite brukt i historieforskningen. Som emeritus tok han opp forskning på fascismen i Italia. Utvalgte publikasjoner Historisk materialisme. Historiesynet hos Edvard Bull og Halvdan Koht (1952, 2.utg. 1974)  Om årsaksproblemer i historisk forskning. Forsøk på en vitenskapsteoretisk analyse (1956)  Norsk historieforskning i det 19. og 20. århundre (1959, 4.utg. 1990)  Grunntrekk i historieforskningens metodelære (1967)  Likhet, demokrati og makt (1986)  Fra konsens til katastrofe. Kapitler av fascismens historie i Italia (1996)  Syndicalism, fascism and post-fascism in Italy 1900–1950 (1999) En rekke artikler i Historisk tidsskrift Les mer i Store norske leksikon Ottar Dahl i Norsk biografisk leksikon historiografi Litteratur Minneord av Jorunn Bjørgum, Aftenposten 19. april 2011  Historie og teori: artikler 1975–2001. Oslo: Unipub forlag, 2004  Den kritiske analyse. Festskrift til Ottar Dahl på 70-årsdagen den 5. januar 1994. Oslo: Universitetsforlaget, 1994, redigert av Sivert Langholm et al